Document ID: 32000D0429

32000D0429
L 170/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 6 юли 2000 година
за изменение на Решение 97/365/ЕО относно определяне на временни списъци на предприятия от трети страни, от които държавите-членки разрешават вноса на продукти от говеждо, свинско, овче и козе месо и месо от еднокопитни животни
(нотифицирано под номер C(2000) 1844)
(текст от значение за ЕИП)
(2000/429/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Решение 95/408/ЕО на Съвета от 22 юни 1995 г. относно условията за изготвяне, за преходен период, на временни списъци на предприятия от трети страни, от които държавите-членки могат да внасят някои продукти от животински произход, рибни продукти или живи двучерупчести мекотели (1), последно изменено с Решение 98/603/ЕО на Съвета (2), и по-специално член 2, параграф 1 от него,
като има предвид, че:
(1)
Решение 97/222/ЕО на Комисията (3) изготвя списък с трети държави, от които държавите-членки разрешават вноса на месни продукти.
(2)
За страните в този списък ветеринарно-санитарните изисквания и изискванията за ветеринарно сертифициране за внос на месни продукти са уредени в Решение 97/221/ЕО на Комисията (4).
(3)
С Решение 97/365/ЕО на Комисията (5) бяха съставени временни списъци с предприятия в трети държави, от които държавите-членки разрешават вноса на продукти, приготвени от говеждо, свинско, овче и козе месо и месо от еднокопитни животни.
(4)
Комисията е получила от Словакия списък с предприятия, с гаранции, че те изцяло отговарят на съответните здравни изисквания на Общността.
(5)
Следователно по отношение на Словакия може да бъде съставен временен списък с предприятия, произвеждащи продукти, приготвени от говеждо, свинско, овче и козе месо и месо от еднокопитни животни.
(6)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Текста на приложението към настоящото решение се добавя към приложението към Решение 97/365/ЕО.
Член 2
Адресати на настоящото решение са държавите-членки.
Съставено в Брюксел на 6 юли 2000 година.

Labels: 3
17
5